La delegació de Cultura presenta el cicle de música sacra ‘Sagunt in Excelsis 2018’
02 de març 2018

​![](/media/cojhnvpg/23_c_saguntexcelsis_01.jpg)  
  
La XIV edició del _Sagunt in Excelsis_, el cicle de música sacra que organitza la delegació de Cultura amb la col·laboració de la Majoralia de la Confraria de la Puríssima Sang de Nostre Senyor Jesucrist, va començar ahir dijous, 1 de març, amb la presentació de la programació en l'Ermita de la Sang. L'acte va ser a càrrec del director musical, Josep Ramón Gil-Tàrrega, però també van intervindre el delegat de Cultura, José Manuel Tarazona; el coordinador del cicle, Ramón Muñoz, i el clavari en funcions, Rafael Fontana.  

  

![](/media/aiuolmvi/23_c_saguntexcelsis_02.jpg)![](/media/micn4ua3/23_c_saguntexcelsis_03.jpg)  
  

**_Missa brevis_ de Jacob de Haan, un dels plats forts**  

  

El cicle de concerts començarà dissabte 3 de març, a les 20 hores, amb la interpretació de la _Missa brevis_ de Jacob de Haan  per part de l'orquestra i el cor de la Societat Musical de la Lira Saguntina dirigits pel seu director titular i artístic, també de l'Orquestra de Cambra de València i director musical resident del Teatre Serrano de Gandia durant les temporades 2012-2017, Pere Molina-González, un dels plats forts que recomana el regidor de Cultura. La soprano solista serà la saguntina Marina Díaz, la trajectòria de la qual compta amb diverses actuacions com a soprano solista en _El Fantasma de la Ópera_ o en el _Réquiem_ de Fauré. Com a trompeta soprano i orquestra i solista, serà l'actual director de l'Onda Big Band i de la Vall d'Uixó Big Band, Manolo Díaz.

A estos concerts els seguiran el dimecres 21 de març, a les 20 hores, en l'església d'El Salvador, _Responsoris de tenebres_ de T. Luis de Victoria, Victoria Musicae, dirigit per Josep Ramon Gil-Tàrrega; el diumenge 25 de març,  a les 20 hores, en l'església del Bon Succés, la _Missa in fletu solatium_ de Johann Caspar Kerll dirigida per Geoffrey Webber; i el dimarts 27 de març, a les 20 hores, en la capella de la residència d'ancians Verge del Carme (l’asil) _la Missa a 4_ de William Byrd amb Qvinta Essençia i Consort de violes, com a tancament del cicle.

  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-cultura-presenta-el-cicle-de-musica-sacra-sagunt-in-excelsis-2018/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-cultura-presenta-el-cicle-de-musica-sacra-sagunt-in-excelsis-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-cultura-presenta-el-cicle-de-musica-sacra-sagunt-in-excelsis-2018/ "Linked In")
*   [](mailto:?body=https://aytosagunto.es/va/actualitat/la-delegacio-de-cultura-presenta-el-cicle-de-musica-sacra-sagunt-in-excelsis-2018/)